

 **REPUBLIKA HRVATSKA**

**BRODSKO – POSAVSKA ŽUPANIJA**

 **OPĆINA BEBRINA**

 **Općinsko vijeće**
KLASA: 021-05/18-01/46

URBROJ: 2178/02-03-18-1

Bebrina, 7. rujna 2018. godine

Na temelju članka 19. Zakona o lokalnoj i područnoj (regionalnoj) samoupravi („Narodne novine“ br.  [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265),[36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285)), a u skladu sa Zakonom o predškolskom odgoju i naobrazbi („Narodne novine“ br. [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479)), Zakonom o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13 i 152/14), Zakonom o financiranju javnih potreba u kulturi („Narodne novine“ br. [47/90](http://www.zakon.hr/cms.htm?id=82), [27/93](http://www.zakon.hr/cms.htm?id=83), [38/09](http://www.zakon.hr/cms.htm?id=84)), Zakonom o sportu („Narodne novine“ br. [71/06](http://www.zakon.hr/cms.htm?id=56), [150/08](http://www.zakon.hr/cms.htm?id=57), [124/10](http://www.zakon.hr/cms.htm?id=58), [124/11](http://www.zakon.hr/cms.htm?id=59), [86/12](http://www.zakon.hr/cms.htm?id=60), [94/13](http://www.zakon.hr/cms.htm?id=476), [85/15](http://www.zakon.hr/cms.htm?id=12103)), Zakonom o udrugama („Narodne novine“ br. 74/14) i članka 32. Statuta općine Bebrina («Službeni vjesnik Brodsko-posavske županije» br. 2/2018) Općinsko vijeće općine Bebrina na svojoj 13. sjednici održanoj dana 07. rujna 2018. donijelo je

**I. IZMJENE I DOPUNE**

**PROGRAMA**

**javnih potreba u odgoju, obrazovanju, kulturi, religiji i sportu**

**Općine Bebrina za 2018. godinu**

Članak 1.

I. Izmjenama i dopunama Programa javnih potreba u odgoju, obrazovanju, kulturi, religiji i sportu Općine Bebrina (u daljnjem tekstu: Program) utvrđuju se aktivnosti, poslovi i djelatnosti u odgoju, obrazovanju, kulturi, religiji i sportu od značenja za Općinu Bebrina.

Ovim Programom stvaraju se preduvjeti za zadovoljavanje potreba u slijedećim područjima:

Članak 2.

**Predškolski odgoj, boravak djece u vrtićima, dječja igraonica**

Temeljem Zakona o predškolskom odgoju i obrazovanju („Narodne novine“ br. [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479)) predškolski odgoj je sastavni dio sustava odgoja i obrazovanja, te skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skbri koji se ostvaruju u predškolskim ustanovama.

Programom javnih potreba u predškolstvu definiraju se oblici, opseg i način financiranja njegovih javnih potreba na području Općine Bebrina kao dio potreba koje Općina Bebrina financira proračunskim sredstvima.

Na području Općine Bebrina djelatnost predškolskog odgoja i obrazovanja obavljati će predškolska ustanova u predškolskom odgoju Dječji vrtić IVANČICA Oriovac, čiji je osnivač Općina Oriovac, obzirom da Općina Bebrina nije osnivač/suosnivač niti jedne predškolske ustanove (dječjeg vrtića) i nema vlastite smještajne kapacitete na području općine. Predškolski odgoj ostvaruje se u prostoru osnovne škole Antun Matija Reljković u Bebrini te područnoj školi u Šumeću i Kaniži.

Program se odvija u tri skupine u trajanju od minimalno 150 sati do maksimalno 250 sati, a Općina Bebrina snosi sve materijalne troškove provođenja programa.

U Program igraonice za djecu uzrasta tri do šest godina održat će se u Šumeću i Bebrini. Općina Bebrina će sufinancirati Program .

Posebni programi - programi za djecu s posebnim potrebama realiziraju se u suradnji s Dječjim vrtićem „Zlatni cekin“ u Slavonskom Brodu koji pohađa troje djece s područja naše Općine. Općina sufinancira mjesečno 500,00 kn po djetetu, znači 1.500,00 kn mjesečno.

Planira se sufinanciranje plaćanja boravka djece u dječijim vrtićima na području Županije. Iznos po djetetu se može odrediti nakon što se utvrdi broj djece koja pohađaju iste.

|  |  |  |  |
| --- | --- | --- | --- |
| **Predškolski odgoj i dječja igraonica** | **Plan 2018.** | **Povećanje/****smanjenje** | **Novi plan 2018.** |
| Provedba programa predškolskog odgoja-Male škole | 75.000,00 | 10.000,00 | 85.000,00 |
| Posebni programi – Vrtić Zlatni cekin  | 15.000,00 | 0,00 | 15.000,00 |
| Sufinanciranje boravka djece u vrtićima | 20.000,00 | 0,00 | 20.000,00 |
| Sufinanciranje djece u Programu igraonice BUBAMARA Brodski Stupnik  | 32.000,00 | 0,00 | 32.000,00 |
| **UKUPNO:** | **142.000,00** | **10.000,00** | **152.000,00** |

**Osnovnoškolsko obrazovanje**

Javne potrebe u osnovnom školstvu utvrđene su Državnim pedagoškim standardom osnovnog školstva u RH, kojim su propisani materijali, kadrovski i drugi uvjeti za ostvarivanje djelatnosti i podjednaki razvoj osnovnog školstva. Djelatnost osnovnog školstva od posebnog je društvenog interesa, a obuhvaća odgoj i obvezno obrazovanje, druge oblike školovanja djece i školovanje odraslih osoba. Pretežito je regulirano Zakonom o odgoju i obrazovanju u osnovnoj i srednjoj školi „Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13 i 152/14) i Državnim pedagoškim standardima.

Zakonom o odgoju i obrazovanju u osnovnoj i srednjoj školi utvrđuje koji se troškovi osnovnog školstva financiraju iz državnog proračuna, a koji iz proračuna gradova koji su preuzeli decentralizirane funkcije u osnovnom školstvu, ali istovremeno daju mogućnost jedinicama lokalne samouprave da utvrde šire javne potrebe u osnovnom školstvu, za čiju provedbu osiguravaju sredstva u svom proračunu.

Na području Općine Bebrina nalazi se osmogodišnja Osnovna škola Antun Matija Reljković u Bebrini a kojoj pripada šest područnih četverogodišnjih škola u naseljima općine Bebrina.

U 2018. godini Općina Bebrina planira materijalno pomoći osnovnoj školi u cilju poboljšanja i povećanja standarda i uvjeta boravka djece u školi, a sukladno proračunskim mogućnostima u iznosu od 20.000,00 kn.

|  |  |  |  |
| --- | --- | --- | --- |
| **Osnovno obrazovanje** | **Plan 2018.** | **Povećanje/****smanjenje** | **Novi plan 2018.** |
| Sufinanciranje školskih projekata  | 20.000,00 | 0,00 | 20.000,00 |
| **UKUPNO:** | **20.000,00** | **0,00** | **20.000,00** |

**Srednjoškolsko obrazovanje**

Javne potrebe u srednjem školstvu utvrđuju se sufinanciranjem prijevoza srednjoškolaca od mjesta stanovanja do mjesta školovanja i nazad za čiju provedbu se osiguravaju sredstva u općinskom proračunu.

|  |  |  |  |
| --- | --- | --- | --- |
| **Srednjoškolsko obrazovanje** | **Plan 2018.** | **Povećanje/****smanjenje** | **Novi plan 2018.** |
| Sufinanciranje prijevoza učenika srednjih škola-učeničke karte | 120.000,00 | 0,00 | 120.000,00 |
| **UKUPNO:** | **120.000,00** | **0,00** | **120.000,00** |

**Visokoškolsko obrazovanje**

Javne potrebe u visokom školstvu utvrđuju se isplatama jednokranih pomoći svi studentima koji imaju prebivalište na području općine Bebrina u iznosu od 1.000,00 kn.

|  |  |  |  |
| --- | --- | --- | --- |
| **Visokoškolsko obrazovanje** | **Plan 2018.** | **Povećanje/****smanjenje** | **Novi plan 2018.** |
| Pomoći studentima | 80.000,00 | 0,00 | 80.000,00 |
| **UKUPNO:** | **80.000,00** | **0,00** | **80.000,00** |

Članak 3.

**Kultura i religija**

Zakonom o financiranju javnih potreba u kulturi („Narodne novine“ broj [47/90](http://www.zakon.hr/cms.htm?id=82), [27/93](http://www.zakon.hr/cms.htm?id=83), [38/09](http://www.zakon.hr/cms.htm?id=84)), određeno je da su „javne potrebe u kulturi za koje se sredstva osiguravaju u proračunu grada, općine, županije, one kulturne djelatnosti i poslovi, akcije i manifestacije u kulturi od interesa za grad, općinu, županiju, koje oni programom utvrde kao svoje javne potrebe kao i one utvrđene posebnim zakonom, a osobito:

* djelatnost i poslovi ustanova kulture, udruženja i drugih organizacija u kulturi, kao i pomaganje i poticanje umjetničkog i kulturnog stvaralaštva,
* akcije i manifestacije u kulturi što pridonose razvitku i promicanju kulturnog života,

Program javnih potreba u kulturi sukladno zakonu donosi predstavničko tijelo zajedno sa godišnjim proračunom općine.“

Programom su obuhvaćeni svi oblici poticanja i promocije kulture i kulturnih djelatnosti, te religije što pridonose razvitku i unapređenju kulturnog i religijskog života općine Bebrina.

Opći cilj je: želja za očuvanjem kulturne baštine, uključivanje što većeg broja ljudi, posebno djece i mladih, u kulturne programe, razvijanje svijesti o važnosti tradicije, a čime se ostvaruje misija i općine Bebrina: poželjno mjesto za život i rad te podizanje standarda življenja i odmora.

Pri utvrđivanju javnih potreba u kulturi polazi se od potreba i postignutog stupnja razvitka kulture i kulturnih djelatnosti. Općina Bebrina utvrdila je prioritete među korisnicima sredstava općinskog proračuna:

* udruge građana koje kvalitetom svojih programa i projekata/aktivnosti, manifestacija i aktivnosti zadovoljavaju javne potrebe u kulturi
* ostali programi pravnih i fizičkih osoba-prema raspoloživim sredstvima proračuna

Sustavno praćenje i poticanje rada društava/udruga iz područja kulture nastavit će se i tijekom 2018. godine s naglaskom na društva koja pod stručnim vodstvom u svom radu okupljaju veći broj djece i mladih naše općine, društva s dugom tradicijom i provjerenim rezultatima u radu, ako i ostala društva kojima građani zadovoljavaju svoje potrebe za kulturnim sadržajima.

Udruge su tijekom godine organizatori različitih kulturnih manifestacija u općini za koje se sredstva potpore planiraju u proračunu za 2018. godinu. Programima ovih manifestacija čuva se i njeguje narodno stvaralaštvo, običaji i čuva kulturna baština.

Općinski načelnik će raspisati natječaj/javni poziv za podnošenje prijava za dodjelu financijskih sredstava kojima će se financirati pojedine aktivnosti/projekti/programi /manifestacije udruga iz kulture ili religije, a sve sukladno Pravilniku o financiranju aktivnosti, projekata i/ili programa od interesa za opće dobro koje provode uduge sredstvima proračuna Općine Bebrina. Povjerenstvo za provedbu natječaja/javnog poziva vodit će brigu o kvaliteti aktivnosti/projekata/programa/manifestacija javnih potreba u kulturi i religiji, a kvaliteta programa i postignuti rezultati u dosadašnjem radu, stručnost voditelja kao i obogaćivanje općinske kulturne scene i religijskih aktivnosti i dalje su vodeći kriteriji pri raspodjeli sredstava za potporu rada udruga.

Udruge u kulturi koje djeluju na području općine Bebrina su:

* Kulturno-umjetničko društvo “POSAVAC” Kaniža
* Ukrajinsko Kulturno-prosvjetno društvo “TARAS ŠEVČENKO” Kaniža
* Kulturno-umjetničko društvo “ŠOKADIJA” Šumeće
* Kulturno-umjetničko društvo “ANDRIJ PELIH” Šumeće
* Kulturno-umjetničko društvo “GRANIČAR” Stupnički Kuti
* Kulturno-umjetničko društvo “BEBRINA” Bebrina

Na području općine Bebrina postoje slijedeći religijski objekti koji su vlasništvo Župnih zajednica kojih na području općine Bebrina ima pet i to:

* RKT Župa Svete Marije Magdalene Bebrina (crkva Sv. Marije Magdalene u Bebrini, filijalna crkva Preobraženja Gospodnjeg u Banovcima, filijalna crkva Sv. Katarine u Stupničkim Kutima )
* RKT župa Sv. Mihaela Arkanđela u Dubočcu (crkva Dubočac)
* RKT župa Sv. Grgura pape u Kaniži (crkva Kaniža)
* RKT župa Pohođenja BDM (crkva Šumeće)
* Grkokatolička župa u Kaniži (crkva Presvete Bogorodice u Kaniži i crkva Velike Gospe u Šumeću)

 Sakralni objekti u Bebrini i Dubočcu su pod zaštitom Ministarstva kulture RH, i pripadaju u nepokretno kulturno dobro, te Ministarstvo kulture sudjeluje pri obnovi navedenih objekata.

Općina Bebrina svojim proračunskim sredstvima vjerskim zajednicama/udrugama u kulturi pružit će potporu za provedbu različitih aktivnosti/programa (Sredstva planirana u proračunu za 2018. godinu namijenjena su za obnovu i uređenje vjerskih objekata (crkvi).

|  |  |  |  |
| --- | --- | --- | --- |
| **Kultura i religija** | **Plan 2018.** | **Povećanje/****smanjenje** | **Novi plan 2018.** |
| Kulturno-umjetnički amaterizam, glazbeni i folklorni | 50.000,00 | 0,00 | 50.000,00 |
| Kulturne manifestacije od interesa za općinu | 50.000,00 | 0,00 | 50.000,00 |
| Religijske aktivnosti vjerskih zajednica i zaštita i očuvanje nepokretnih kulturnih dobara | 100.000,00 | 0,00 | 100.000,00 |
| **UKUPNO:** | **200.000,00** | **0,00** | **200.000,00** |

Članak 4.

**Sport**

Slijedom odredbi članka 76. Zakona o sportu („Narodne novine“ broj [71/06](http://www.zakon.hr/cms.htm?id=56), [150/08](http://www.zakon.hr/cms.htm?id=57), [124/10](http://www.zakon.hr/cms.htm?id=58), [124/11](http://www.zakon.hr/cms.htm?id=59), [86/12](http://www.zakon.hr/cms.htm?id=60), [94/13](http://www.zakon.hr/cms.htm?id=476), [85/15](http://www.zakon.hr/cms.htm?id=12103)), javne potrebe u sportu osiguravaju se iz proračuna općine, to su programi, odnosno aktivnosti, poslovi i djelatnosti u sportu od značenja za Općinu Bebrina, koje predstavničko tijelo općine donosi zajedno sa godišnjim proračunom općine.

 Programom se utvrđuju poslovi, aktivnosti i djelatnosti u sportu koje su od interesa za općinu:

* poticanje i promicanje sporta na području općine
* provođenje programa tjelesne kulture,a posebno sportske kulture djece i mladeži
* djelovanje sportskih udruga na području općine
* sportsko-rekreacijskim aktivnostima građana, kao i drugim sportskim aktivnostima koje su u funkciji unapređenja i čuvanja zdravlja i postizanja psihofizičke sposobnosti pučanstva.

Sredstva osigurana u općinskom Proračuna za 2018. god. namjenski će se koristiti za financiranje djelovanja sportskih udruga, za natjecanja i održavanje sportskih objekata.

U 2018. godini pružat će se potpora djelovanju sportskih udruga koje djeluju na području Općine Bebrina. To su:

**Nogometni klubovi:**

NK “MLADOST” Banovci, NK “BONK” Bebrina, NK “POSAVAC” Kaniža, NK “GRANIČAR” Stupnički Kuti, NK “ŠOKADIJA” Šumeće, NK “GAJ” Zbjeg, VETERANSKI NK “OPĆINABEBRINA**”**

**Športsko-ribolovnom djelatnošću** bave se tri športsko-ribolovne udruge: ŠRU “MATNIK” Kaniža, “ČIKOV” Šumeće, “SUNČAR” Bebrina, ŠRU „KEČIGA“ Dubočac.

**Stolnoteniski klubovi** – STK POSAVAC Kaniža, te klubovi u Stupničkim Kutima i Šumeću.

 Na temelju zakona osnovu financiranja sportskih udruga čine prihodi koje udruge mogu ostvariti, proračuni, te članarine.

Općinski načelnik će raspisati natječaj/javni poziv za podnošenje prijava za dodjelu financijskih sredstava kojima će se financirati pojedine aktivnosti/projekti/programi /manifestacije udruga iz sporta, a sve sukladno Pravilniku o financiranju aktivnosti, projekata i/ili programa od interesa za opće dobro koje provode uduge sredstvima proračuna Općine Bebrina. Povjerenstvo za provedbu natječaja/javnog poziva vodit će brigu o kvaliteti aktivnosti/projekata/programa/manifestacija javnih potreba u sportu.

|  |  |  |  |
| --- | --- | --- | --- |
| **Sport** | **Plan 2018.** | **Povećanje/****smanjenje** | **Novi plan 2018.** |
| Djelovanje sportskih udruga – klubovi, treninzi i natjecanja, stručni rad, administrativno osoblje, oprema i rekviziti, materijalni izdaci | 150.000,00 | 0,00 | 150.000,00 |
| **UKUPNO:** | **150.000,00** | **0,00** | **150.000,00** |

Članak 5.

Raspored financijskih sredstava iz članaka 2, 3 i 4 obavlja Jedinstveni upravni odjel, zajedno sa Općinskim načelnikom i u suradnji sa Povjerenstvom za provedbu natječaja/javnih poziva sukladno provedenim natječajima/javnim pozivima, ocjenjenim pristiglim prijavama te zaključenim Ugovorima o financiranju aktivnosti/projekata i/ili programa od interesa za opće dobro koje provode udruge.

Članak 6.

O izvršenju aktivnosti/projekata i/ili programa korisnik podnosi godišnje izvješće sukladno članku 27. i 28. Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Bebrina.

Članak 7.

O izvršenju ovog Programa Općinski načelnik podnosi godišnje izvješće predstavničkom tijelu.

Članak 8.

Ove I. Izmjene i dopune stupaju na snagu danom donošenja, a primjenjuju se od 01. siječnja 2018. godine. i objavit će se u „Službenom vjesniku Brodsko-posavske županije“ i na Internet stranicama Općine Bebrina.

***OPĆINSKO VIJEĆE***

***OPĆINE BEBRINA***

 PREDSJEDNIK

 OPĆINSKOG VIJEĆA

 Mijo Belegić, ing.

Dostaviti:

1. Dosje sjednica,
2. Pismohrana,
3. Objava u „Službenom vjesniku Brodsko-posavske županije“.